"Ha nem akar szoptatni, majd betápszerezzük a gyerekét!" | Orvos „Ha nem akar szoptatni, majd betápszerezzük a gyerekét!” – Orvos
Posted on január 15 by Rss hirek
A tejem a harmadik napon indult be, addig nem is adtak pótlást, de érdekes módon a gyerekorvos kiszámolta, hogy 30 grammot kell ennie a kisfiamnak, ha nem szopizik annyit, pótlást kap. Nos, szopizott 20-at, és a rettentő „kedves” csecsemős nővér pillanatok törtrésze alatt nyomott bele még 20 ml tápszert. Igen, szoptatásbarát módon, svéd itatópohárból. Sajnos ezzel nem sokat ér az ember, ha a következő kötelező etetésre nem bírja felébreszteni a gyerekét, mert megtömték, mint a libát, holott lenne teje, ha hagynák szoptatni… A nővérke arra a kérdésemre, miszerint miért bírálta fel a gyerekorvos előírt adagját, közölte, hogy „anyuka, inkább ez, mint az infúzió… ezt a gyereket fel kell tölteni a holnap reggeli mérésre”… Ott eltörött a mécses, és bőgve toltam vissza a szobába a kisfiamat.
Jött a lelkiismeret furdalás, hogy 17 hónap szoptatási tapasztalat sem elegendő arra, hogy a másodikat is tudjam szoptatni, egy kész csődtömeg vagyok. És nem mert szólni az ember… Egy anyukával szó szerint kiabált az egyik nővér, hogy „ha nem akar szoptatni, oké, majd betápszerezzük a gyerekét, és egész életében beteges lesz, jó lesz így?!” Az ember lánya innentől kezdve milyen segítséget kérjen, merjen kérni bárkitől is, aki ott dolgozik, akinek ez lenne a hivatása? Alig vártam a hazajövetelt.
← Mindenki olyan országot és egészségügyet kap, amilyet megérdemel
Nem szeretnek dolgozni a Országos Baleseti és Sürgősségi Intézetben? →